Gilles Personne de Roberval

Gilles Personne de Roberval (Roberval, Frantzia, 1602ko abuztuaren 10a - Paris, Frantzia, 1675eko urriaren 27a) frantses matematikari eta fisikaria izan zen.

Biografia 

Matematika irakasle izan zen Collège de France-n. Kopuru mugatuen matematikaz ikerketa asko egin zituen, eta kalkulu infinitesimalaren aitzindarietako bat izan zen. "Zatiezinen metodoa" izenaz ezagutzen dena garatu zuen, eta geometria eraikuntza berriak egiteko erabili zuen. Partikula txikienen artean ere grabitazio unibertsalaren legea betetzen zela zioen, eta bere izeneko balantza asmatu zuen, Robervalen balantza, balantzaren gurutzea osatzen duen barra horizontalaren goialdetik bi platertxo dituena. Oso erabilia izan da dendetan orain dela gutxi arte.

Erreferentziak 

Frantziako matematikariak
Frantziako fisikariak
Parisen hildakoak